สวัสดีค่ะ หนูอายุ17ปี ประจำเดือนครั้งล่าสุดมาวันที่29(ก่อนหน้านี้3วันมีเลือดติดมากับตกขาวด้วยนิดหน่อย) แล้วประจำเดือนก็หมดไปวันที่3ค่ะ อยู่ๆวันที่13ก็มาอีก เลือดเป็นสีแดงสดมาไม่เยอะค่ะปวดท้องน้อยนิดหน่อยแบบนิดเดียวเลย ไม่เคยมีเพศสัมพันธุ์ ไม่เคยสอดใส่และกินยาคุมเลยค่ะ ช่วงนี้นอนดึกติดกันหลายๆวันด้วย เลยอยากรู้ว่าเกิดจากอะไร จะเป็นอะไรรึเปล่าหรือแค่ฮอร์โมนผิดปกติเฉยๆอะค่ะ😭😭😭
สวัสดีค่ะ เลือดประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่เลือดออกมาห่างกันแค่ 10 วันดังกล่าวมานั้น จัดว่าเป็นความผิดปกติ คือมีเลือดออกผิดปกติทางช่องคลอด ซึ่งอาจมีสาเหตุมาจาก การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ มีแผลตรงช่องคลอดหรืออวัยวะเพศ หรือเป็นเลือดที่ปนออกมากับปัสสาวะหรืออุจจาระถ้ายังไม่เคยมีเพศสัมพันธ์ ไม่ได้กินยาคุมชนิดใดๆเลยนั้น โอกาสที่จะเป็นจากภาวะแทรกซ้อนของการตั้งครรภ์ก็มีได้น้อย เรื่องฮอร์โมนผิดปกติก็เป็นไปได้ แต่ควรพบแพทย์เพื่อตรวจหาสาเหตุอื่นๆดังกล่าวไปก่อนว่าไม่มี ในเบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง